recursal/SuperWikiNEXT-32B huggingface dataset:
**Jenifer Mari Jons** amerikalik hamshira va siyosatchi. New Mexico Vakillar palatasining 32-okrugining a'zosi hisoblanadi. 2022-yilning noyabrida saylangan hamda 2023-yil 1-yanvarda lavozimga kirishgan.

Hayotning dastlabki yillari va ta'lim
-------------------------------------

New Mexico shtatining Deming shahrida tug'ilgan Jons Deming o'rta maktabini tamomlagan. U New Mexico Junior kollejida hamshiralik ishi bo'yicha ilmiy darajaga ega bo'ldi.

Karyera
-------

Jons o'z karerasini uyda sog'liqni saqlashga ixtisoslashgan Lovelace Health System bilan boshladi. Jons Gila mintaqaviy tibbiyot markazi hamda Kanzas universiteti sog'liqni saqlash tizimida ham ishlagan. Jons 2022-yilning noyabr oyida amaldagi demokrat Kendi Svitserni mag‘lub etib, Nyu-Meksiko Vakillar palatasiga saylangan.

Manbalar
--------

1. ↑  „Jenifer Jones seeks Republican nod for NM State Representative in June Primary" (en-US). *finance.yahoo.com*. Qaraldi: 2-fevral 2023-yil.
2. ↑  „Jones ousts Sweetser in tight House District 32 race" (en-US). *Las Cruces Sun-News*. Qaraldi: 2-fevral 2023-yil.
3. ↑  „Jenifer Jones" (en). *Ballotpedia*. Qaraldi: 2-fevral 2023-yil.
***Zarb-i-Kalim*** (***Musoning aso'si-tayog‘i*** ; urdu: ضربِ کلیم ) — Hindiston yarimorolidagi shoiri,faylasufi Alloma Iqbolning urdu tilidagi falsafiy sheʼriy kitobi bo'lib uning o'limidan ikki yil oldin 1936-yilda nashr etilgan.

Kirish:
-------

Allomo Ser Muhammad Iqbol sheʼriyatining uchinchi toʻplami boʻlib, uning siyosiy manifesti sifatida taʼriflanadi. U **"Hozirgi zamonga qarshi urush deklaratsiyasi**" sarlavhasi bilan chop etilgan. "Sharq shoiri" sifatida ham tanilgan Muhammad Iqbolning ta’kidlashicha, zamonaviy muammolar zaif xalqlarni, ayniqsa hindiy musulmonlarini bo‘ysundirish va ekspluatatsiya qilishdan oziqlanadigan zamonaviy sivilizatsiyaning xudosizligi, materializmi va adolatsizligi bilan uzviy bog‘liq .

Nashrlar
--------

Uning 1-nashri 1935-yilda, Alloma Muhammad Iqbol vafotidan atigi uch yil oldin, keyin turli nashrlarda, Pokiston va Hindiston kabi davlatlarda nashr etilgan, ammo eng ishonchli nashri Pokiston Iqbol Akademiyasi tomonidan 2002-yilda Lahordan nashr etilgan .

Manbalar:
---------



1. ↑  „Introduction "Zarb i Kalim"".  Iqbal Academy Pakistan. 30-sentyabr 2022-yilda asl nusxadan arxivlandi. Qaraldi: 14-noyabr 2014-yil.
2. ↑  *Iqbaliat Tafheem o Tajzia*. Lahore: Iqbal Academy Pakistan.
**Eduard Axatovich Xananov** (ukraincha: *Едуард Ахатович Хананов*; 1942-yil 9-yanvar, Samarqand, Oʻzbekiston SSR – 2004-yil 16-iyun, Lugansk, Ukraina) – asli oʻzbek boʻlgan ukrainalik siyosatchi, 1992-yildan boshlab birinchi chaqiriq Ukraina xalq deputati, iqtisodiyot fanlari doktori..

Hayoti
------

Eduard Axatovich Xananov 1942-yil 9-yanvar kuni Oʻzbekiston SSRning Samarqand shahrida tugʻilgan.

1958—1963-yillarda Lugansk viloyati Voroshilov (Komunar) kon-metallurgiya institutida muhandis-qurilish mutaxassisligi boʻyicha tahsil olgan. KPSS Markaziy Komiteti huzuridagi Ijtimoiy fanlar akademiyasini tamomlagan. Keyinchalik Donbass davlat texnika universitetida tahsil olgan.

1959-yilda Kommunarskiy kon-metallurgiya institutini tamomlagan.

1963-yilda „Lisichanskiyneftestroy" trestining Verxnyanskiy qurilish boshqarmasi ustasi, qurilish nazoratchisi, boʻlim boshligʻi boʻlgan.

1965-yilda Lugansk viloyati Lisichansk shahri Ukraina Leninchi Kommunistik Yoshlar Ittifoqi (LKSMU) birinchi kotibi. Shuningdek, Eduard Xananov 1965-yildan boshlab Lugansk viloyati davlat tibbiyot universiteti Lisichan shahar qoʻmitasining 1-kotibi lavozimida faoliyat yuritgan.

1971—1973-yillarda – „Lisichanskiyneftestroy" trestining Donetsk qurilish boshqarmasi boshligʻi.

1973-yilda Ukraina Kommunistik partiyasi Lisichansk davlat qoʻmitasining kotib oʻrinbosari, keyinchalik birinchi kotibi boʻlgan.

1973-yildan 1978-yil 5-oktyabrgacha Voroshilovgrad viloyati Kommunistik partiyasi Lisichan shahar qoʻmitasining 2-kotibi, 1978-yil 5-oktyabrdan 1987-yil 27-iyulgacha Voroshilovgrad viloyati Kommunistik partiyasi Lisichan shahar qoʻmitasining 1-kotibi boʻlgan.

1987-yilda Voroshilovgrad viloyat Kengashining birinchi oʻrinbosari, ijroiya qoʻmitasi raisi.

Eduard Xananov 1992-yildan 1994-yilgacha Ukraina Prezidentining Lugansk viloyatidagi vakili boʻlgan.

Eduard Xananov 2004-yil 16-iyunda vafot etgan. U Lisichanskda dafn etilgan.

Mukofotlari
-----------

* Mehnat Qizil Bayroq ordeni

Manbalar
--------

1. ↑  „Интернет-справочник «Официальная Украина сегодня»". 25-iyul 2014-yilda asl nusxadan arxivlandi. Qaraldi: 31-iyul 2013-yil.
2. ↑  „Справочник по истории Коммунистической партии и Советского Союза". 3-sentyabr 2013-yilda asl nusxadan arxivlandi. Qaraldi: 31-iyul 2013-yil.
3. ↑  „pravda.lg.ua Кто и когда у нас стоял у руля?". 10-iyun 2012-yilda asl nusxadan arxivlandi. Qaraldi: 31-iyul 2013-yil.
**Kachura koʻllari** (urdu: کچورہ جھیل) Pokiston shimolidagi Gilgit-Baltistonning Skardu tumanidagi uchta koʻl birlashmasi natijasida hosil boʻlgan. Kachura koʻli 2,500 metr (8,200 ft) balandlikda joylashgan. Kachura koʻli 2 qismga boʻlinadi **Yuqori Kachura koʻli** va **Quyi Kachura koʻli**. Quyi Kachura koʻli Shangrila koʻli nomi sifatida ham tanilgan. Quyi Kachura koʻli Skardu shahri tashqarisidagi Shangrila Resort nomli sayyohlik kurortida joylashgan. Zambaxa koʻli deb nomlangan yana bir koʻl Shangrilaga tutashgan Zambaxa kichik qishlogʻida joylashgan. Koʻllar gʻarbiy Himoloyning Qorakoram togʻ tizmasida, katta Kashmir mintaqasida va Hind daryosi havzasida joylashgan.

Yuqori Kachura koʻli
--------------------

Yuqori Kachura koʻli tiniq suvdan iborat boʻlib, uning chuqurligi 70 metr (230 ft) ni tashqil etadi. Yozda Kachura koʻli asosan 15 °C (59 °F) haroratga ega boʻladi. Qishda Kachura koʻlining sirt yaʼni yuza qismi qattiq muzlaydi. Yuqori Hind daryosi yaqinrogʻida va uncha katta boʻlmagan tezlikda oqadi.

Yuqori Kachura koʻlining goʻzalligi deyarli oʻzgarmagan va shunday boʻlsada sayohatchilar tomonidan oʻrganilmagan, chunki uning noqulay yerlari tufayli turistik infratuzilma yoʻq. Hudud Gʻarbiy Himoloy ignabargli oʻrmonlarining boy landshaftiga ega, shuningdek, ushbu hudud yovvoyi oʻrik bilan anchagina mashhur. Yuqori Kachura koʻlidagi dam olish tadbirlari piyoda yurish, baliq ovlash va Himoloy alpinizmlarini sayohat qilishni oʻz ichiga oladi.

Yana qarang
-----------

* Shimoliy hududlar
* Pokistondagi koʻllar roʻyxati

Manbalar
--------

1. ↑  „Upper and Lower Kachura, Skardu". *Youlin Magazine*.
2. ↑  „Depth and Temperature of Upper Kachura Lake". *www.inspirock.com*. 3-dekabr 2022-yilda asl nusxadan arxivlandi. Qaraldi: 3-iyun 2018-yil.

Havolalar
---------

* Vaqas Usmon tomonidan Yuqori Kachura koʻli va Skardudan olingan fotosuratlar
* Imron Ahmadning foto galereyasi
John Kerry (chap tomondan birinchida) 2015-yil 26-sentabr kuni Nyu-York shahrida boʻlib oʻtgan BMT Bosh Assambleyasining 70-navbatiy sessiyasi doirasida Markaziy Osiyo davlatlari tashqi ishlar vazirlari bilan.
**C5+1** diplomatik sammiti boʻlib, 2015-yildan beri har yili Markaziy Osiyoning beshta davlati Qozogʻiston, Qirgʻiziston, Tojikiston, Turkmaniston va Oʻzbekiston tashqi ishlar vazirlari oʻrtasida AQSh Davlat kotibi bilan hamkorlikda oʻtkazilib kelinadi. Sammitda AQShning Markaziy Osiyoning beshta davlati bilan munosabatlarini yaxshilash va mustahkamlashni, shuningdek, Markaziy Osiyoning boshqa davlatlar bilan bogʻliq muammolariga yechim topishga, jumladan, Afgʻonistondagi urush, Suriyadagi fuqarolar urushi, terrorga qarshi kurash, giyohvand moddalar va odam savdosiga qarshi kurash, savdo munosabatlariga oid iqtisodiy masalalar, mintaqadagi ish oʻrinlarining oʻsishi va atrof-muhit muammolariga qarshi kurash kabi mintaqaviy muammolarni muhokama qilish maqsad qilingan.

C5+1 AQSh — Rossiya munosabatlari 2014-yilda yomonlashgandan soʻng Markaziy Osiyo davlatlarida Rossiyaga qarshi taʼsir oʻtkazishga qaratilgan Amerika Qoʻshma Shtatlarining urinishi sifatida qaraladi. AQSh esa bu harakatlarni Rossiyaning Sovet Ittifoqini tiklashiga qarshi ambitsiya deb biladi.

Tarixi
------

Olti davlat oʻrtasidagi birinchi uchrashuv 2015-yil 26-sentyabrda Birlashgan Millatlar Tashkiloti Bosh Assambleyasining yetmishinchi sessiyasida boʻlib oʻtdi. Oʻsha paytdagi AQSh davlat kotibi John Kerry yangi koʻp tomonlama muloqot platformasini yaratish maqsadida besh davlat tashqi ishlar vazirlari bilan uchrashdi.. BMTdagi uchrashuvdan soʻng, oktyabrdan noyabrgacha Kerry besh davlatning har biriga tashrif buyurdi, bu AQSh davlat kotiblarining 1992-yildagi James Baker tashrifidan keyingi ilk tashrifi edi.

Yana qarang
-----------

* Oʻzbekistonning tashqi siyosati
* Qozogʻiston — Amerika Qoʻshma Shtatlari munosabatlari
* Qirgʻiziston — Amerika Qoʻshma Shtatlari munosabatlari
* Tojikiston — Amerika Qoʻshma Shtatlari munosabatlari
* Amerika Qoʻshma shtatlari — Turkmaniston munosabatlari
* AQSh — Oʻzbekiston munosabatlari

Manbalar
--------

1. ↑  „What Central Asia Means to the United States". *The Diplomat* (16-sentyabr 2016-yil). Qaraldi: 16-avgust 2021-yil.
2. ↑  „Pluses and minuses of the C5+1 format". *Central Asia-Caucasus Analyst* (13-noyabr 2015-yil). Qaraldi: 15-avgust 2021-yil.
3. ↑  „New Format of Dialogue between the U.S. and Central Asian States: C5+1 Initiative". *Eurasian Research Institute*. Qaraldi: 14-avgust 2021-yil.
4. ↑  „John Kerry lobbying Central Asian republics". *DW* (31-oktyabr 2015-yil). Qaraldi: 14-avgust 2021-yil.
5. ↑  „John Kerry Confronts Human Rights as He Zips Through Central Asia". *The New York Times* (3-noyabr 2015-yil). Qaraldi: 14-avgust 2021-yil.
**Toir Dadaxonov** (1954-yil 6-noyabr, Toshkent shahrida tugʻilgan) — Oʻzbekiston qahramoni, „Mehnat shuhrati" ordeni sohibi.

Tarjimai holi
-------------

Toir Dadaxonov 1954-yil 6-noyabrda Toshkent shahrida tavallud topgan. „12-trest" ochiq a0ksiyadorlik jamiyatining 50-qurilish boshqarmasi montajchi-payvandchilar brigadasi boshligʻi sifatida faoliyat yuritgan. Dadaxonov boshchiligidagi brigada aʼzolari M. Gorkiy nomli rus drama teatri, Oʻzbek Milliy akademik teatrini qayta taʼmirlash, Mustaqillik maydonida Oliy Majlis Senati maʼmuriy binosi, Moliya vazirligining gʻaznaxonasi, Surxondaryo viloyati Termiz shahrida „Yagona qabullar uyi", Toshkentdagi Singapur menejmentni rivojlantirish universiteti binosi, „Oʻzbekinvest" maʼmuriy binosining rekonstruksiyasi, Oʻzbekiston yoshlar futbol maktabi,
Аlisher Navoiy nomidagi kutubxona, oliy toifadagi «Hyatt» mexmonxonasi, Oʻzbekiston Respublikasi qurolli Kuchlar akademiyasi, Chilonzor tumanidagi 238-umumtaʼlim maktabi va А.Qodiriy nomidagi ijod maktabi qurilish jarayonlarida ishtirok etgan.

Mukofotlari
-----------

* „Oʻzbekiston Respublikasida xizmat koʻrsatgan quruvchi" unvoni (1995-yil)
* „Mehnat shuhrati" ordeni (2003-yil)
* Oʻzbekiston Respublikasining birinchi prezidenti — Islom Karimovning 2007-yil 24-avgustdagi PF-3914-sonli farmoni bilan Toir Dadaxonovga Oʻzbekiston qahramoni mukofoti berilgan.

Manbalar
--------

1. ↑  Muhammad Ali, Rahmon Qoʻchqor 2021, s. 126. sfn error: no target: CITEREFMuhammad\_Ali,\_Rahmon\_Qoʻchqor2021 (help)
2. ↑  „«ЎЗБЕКИСТОН ҚАҲРАМОНИ» УНВОНИНИ БЕРИШ ТЎҒРИСИДА". *lex.uz*. Qaraldi: 10-sentabr 2023-yil.

Adabiyotlar
-----------

Muhammad Ali, Rahmon Qoʻchqor va boshqalar*. Oʻzbekiston qahramonlari*. Toshkent: Adabiyot, 2021 — 216 bet. 11-avgust 2023-yilda qaraldi.
**Agop Terzan** (1927-yil 31-oktabr – 2020-yil 4-aprel) – turk – arman astronomi. Istanbulda tugʻilgan, oʻrta maktabni Getronagan arman oʻrta maktabida tugatgan, 1945-yilda matematika va astronomiya fanlari boʻyicha bakalavr darajasini hamda 1949-yilda Istanbul universitetida astronomiya magistri darajasini olgandan soʻng, Istanbul markaziy litseyida matematika oʻqituvchisi boʻlib ishlagan. 1965-yilda unga matematika fanlari doktori unvoni berilgan. 1980-yilda Lion universiteti professori unvoniga sazovor boʻldi.

U 1960-yillarda 710 ta oʻzgaruvchan yulduzlarni va 11 ta globulyar klasterlarni, shu jumladan, Terzan 5 va Terzan 7 ni (ikkalasi ham 1968-yilda kashf etilgan) kashf etdi. Keyinchalik u 4430 ta yangi oʻzgaruvchan yulduzlarni kashf etdi. Terzan shuningdek, 158 ta diffuz tumanlik, 124 ta galaktika va 1428 ta toʻgʻri harakatlanuvchi yulduzlarni kashf etdi.

U Fransiya Milliy Astronomiya Qoʻmitasi va Xalqaro Astronomiya Ittifoqi aʼzosi boʻlgan.

Manbalar
--------

1. ↑  „Famous Astronomers, "Agop Terzan"".  Armenian Astronomical Society (2009). 14-yanvar 2010-yilda asl nusxadan arxivlandi. Qaraldi: 9-dekabr 2009-yil.
2. 1 2 3  „Famous Astronomers, "Agop Terzan"".  Armenian Astronomical Society (2009). 14-yanvar 2010-yilda asl nusxadan arxivlandi. Qaraldi: 9-dekabr 2009-yil.

"Famous Astronomers, „Agop Terzan"". Armenian Astronomical Society. 2009. Archived from the original on 14 January 2010. Retrieved December 9, 2009.
Artur Klimentovich Li (1984-yil 17-iyun, Samarqand – 2014-yil 16-avgust, Krasne qishlogʻi, hozirgi Lugansk viloyati, Sorokinskiy tumani) – ukrainalik sportchi, harbiy xizmatchi, Ukraina Qurolli kuchlari serjanti.

Hayoti
------

Artur 1984-yil Oʻzbekistonda Samarqand shahrida tugʻilgan. 1990-yillarda otasi oilasini Stryi viloyatidagi Xodovichy qishlogʻiga yubordi. 1999-yilda Xodovichy qishlogʻidagi maktabni tamomlagan. Maktabni tugatgach, Lvov viloyati, Stryi shahridagi 8-sonli Oliy kasb-hunar maktabida 3-sinfda teplovoz va elektrovoz mashinistining yordamchisi lavozimida tahsil oldi (2002).

U erkin kurash federatsiyasining Lvov viloyati boʻlimi aʼzosi, Ukrainaning „Xopak" qoʻl kurashi federatsiyasining yetakchi sportchisi va murabbiyi boʻlgan.

2002-yilda Artur Qurolli Kuchlar safiga harbiy xizmatga chaqirildi, Yavorov shahrida parashutchi boʻlib xizmat qildi. Xizmati davomida u ikki marta Iroqning „qaynoq nuqtalarida" boʻlgan – jarohatlangan. 2013-yildan beri u „Qizil Yulduz" ordenli 80-alohida aviatsiya boʻlinmasida, Ukraina Qurolli Kuchlarining yuqori harakatchan desant qoʻshinlari brigadasida (A0284 harbiy qism, Lvov shahri) shartnoma asosida xizmat qilgan.

Sharqdagi jangovar harakatlar boshidanoq 80-alohida aviatsiya brigadasining MTZ kompaniyasidan serjant boʻlib ATO zonasiga yuborildi.

Artur Li Lugansk viloyatining Krasnodon tumanidagi Krasne qishlogʻini terrorchilar tomonidan „Grad" zenit-raketa majmuasidan oʻqqa tutishi vaqtida halok boʻlgan. U bilan birga, Taras Kuleba, Ihor Dobrovolskiy, Denis Myrchuk, Vladislav Muravyov, Ivan Pasevich, Nazar Peprik, Oleg Tyurikov, Oleksandr Fil va Denis Chasoviy ham vafot etdi.

Artur Li 2014-yil 20-avgustda Xodovichy qishlogʻida dafn etilgan.

Ukrainaning davlat suvereniteti va hududiy yaxlitligini himoya qilishda koʻrsatgan shaxsiy jasorati va qahramonligi, Rossiya-Ukraina urushi paytida harbiy qasamyodga sodiqligi uchun mukofotlangan.

Manbalar
--------

1. ↑  „Лі Артур Климентович Сержант - Книга пам′яті загиблих за Україну - Український меморіал". *ukraine-memorial.org*. 16 січня 2021da asl nusxadan arxivlandi. Qaraldi: 12-avgust 2019-yil.
2. ↑  Geroї ne vmirayut, voni nazavjdi zalishayutsya v nashix sersyax! V Mіnoboroni vshanuvali zagiblix zaxisnikіv
**Saraxsiyon guzari** – Buxoroda joylashgan guzar. Guzar XVI asrda Buxoro xonligida hukmronlik qilgan Shayboniylar sulolasi davrida tashkil topgan. Guzarda yashovchi aholining asosiy kasblaridan biri savdogarlik boʻlgan. Guzar Chor xarros koʻchasidan boshlanib, doʻkonlar va savdo rastalari joylashgan. Savdo rastalari yonida fonuslar boʻlib, mirshablar koʻchalarni nazorat qilgan. Saraxsiyon guzarida savdogarlar choy va qand sotishgan.
Guzarda gʻishtdan barpo qilingan maktab va masjid boʻlgan. Bundan tashqari guzarda doʻppi sotiladigan kichkina bozor boʻlgan.
Guzarda sovet yillarida olib borilgan hisobotlarga koʻra 60 oila boʻlib, 300 kishi istiqomat qilgan. 1929-yil 5-fevralda guzar aholisi qayta roʻyxatgan olinib, Morkush, Saraxsiyon, Soʻfiyon, Miyonqoliyon guzarlari bilan birlashtirilgan va Kosagaron nomi berilgan. Guzardagi mahallada Saraxsiyon kasalxonasi, kutubxona ham boʻlgan. Mahallada joylashgan maktab Xoʻja Ismat Buxoriy deb atalgan.
Saraxsiyon guzari chap tomonida Abdulla Toʻqay koʻchasi joylashgan. Mazkur koʻchada Buxoro Xalq Sovet Respublikasining Xalq Nozirlari Soveti raisi Fayzulla Xoʻjayev istiqomat qilgan. 1991-yil bu uyda Buxoro davlat muzey-qoʻriqxonasi tarkibida Fayzulla Xoʻjayev uy-muzeyi tashkil etilgan. Fayzulla Xoʻjayevning otasi Qosimxoʻja oʻgʻli Ubaydullaxoʻja boʻlib, Rossiya va boshqa xoriy davlatlar bilan tijorat ishlarini olib borgan.
Fayzulla Xoʻjayev uy muzeyi oldida uchta uy boʻlib, birinchisi uy muzey, ikkinchisi eski notorial kontora, uchinchisi viloyat sudining binosi joylashgan boʻlgan. 1927–1929-yilgi hisobot va qayta roʻyxatga olingan davrda kiritilmagan. Guzur hududi kichik boʻlganligi sababli, Kosagaron guzariga qoʻshib yuborilgan. Guzarning yuqori qismida jamoat binolari joylashgan.

Manbalar
--------

1. ↑  Раҳматова 1995, s. 22. sfn error: no target: CITEREFРаҳматова1995 (help)
2. 1 2  Раҳматова 1995, s. 23. sfn error: no target: CITEREFРаҳматова1995 (help)
3. ↑  Баҳронов 2019, s. 8. sfn error: no target: CITEREFБаҳронов2019 (help)
4. ↑  Раҳматова 1995, s. 24. sfn error: no target: CITEREFРаҳматова1995 (help)

Adabiyotlar
-----------

* Раҳматова С. Қурбонов Ҳ*. Бухоро гузарлари тарихидан лавҳалар*, Бухоро, 1995 — 144 bet.
* Баҳронов Ф*. Бухоролик бой савдогар уйи музей илмий концепцияси*, Бухоро, 2019 — 15 bet.
**Matsushima-Kaigan Stansiyasi** (yaponcha: *松島海岸駅* *Matsushima-Kaigan-eki*?) – Yaponiyaning Miyagi prefekturasi, Matsusima shahridagi temir yoʻl stansiyasi, Sharqiy Yaponiya temir yoʻl kompaniyasi (JR East) tomonidan boshqariladi.

Linyalari
---------

Matsushima-Kaigan stansiyasiga Senseki liniyasi xizmat koʻrsatadi. U Aoba-dori stansiyasida Senseki liniyasining oxiridan 23,2 kilometr uzoqlikda joylashgan.

Stansiya tartibi
----------------

Stansiyada bitta baland orol platformasi bor boʻlib, uning ostida stansiya binosi joylashgan. Stansiyada *Midori no Madoguchi* kassasi bor.

Tarixi
------

Matsushima-Kaigan stansiyasi 1927-yil 18-aprelda Miyagi elektr temir yoʻlida **Matsushima Kōen Station** (yaponcha: *松島公園駅*?) sifatida ochilgan. 1944-yil 1-mayda liniya milliylashtirildi va stansiya oʻsha paytdagi oldingi nomiga oʻzgartirildi. Stansiya 1987-yil 1-aprelda JNR xususiylashtirilgach, Sharqiy Yaponiya temir yoʻl kompaniyasi(JR East) tarmogʻiga kiritilgan. Stansiya 2011-yil 11-martdan 28-maygacha Toxokudagi zilzila va tsunami bilan bogʻliq zarar tufayli yopilgan.

Yoʻlovchilar statistikasi
-------------------------

2018-yilda stansiyadan kuniga oʻrtacha 1164 nafar yoʻlovchi foydalangan (faqat bortga chiqish uchun).

Atrofdagi hududlar
------------------

* Matsushima
* Zuigan-ji

Yana qarang
-----------

* Yaponiyadagi temir yoʻl stansiyalari roʻyxati

Manbalar
--------

1. ↑  „ja: 各駅の乗車人員 (2018年度)" [Station passenger figures (Fiscal 2018)] (Japanese). Japan:  East Japan Railway Company (2019). Qaraldi: 11-may 2020-yil.

Tashqi havolalar
----------------

|  |  |
| --- | --- |
|  | Vikiomborda ***Matsushima-Kaigan stansiyasi*** haqida turkum mavjud |

* Rasmiy sayti (yaponcha)
Oʻzbekistonda paxta sanoatida majburiy bolalar mehnati keng tarqalgani xabar qilingan edi. 2007-yilda BBC Newsnight hisobotida aytilishicha, bu majburiy mehnat har yili ikki yarim oy davomida, toʻliq Oʻzbekiston davlati nazorati ostidagi paxta sanoatida sodir boʻladi. Ozodlik radiosi oʻzbek huquq faollari bolalarni majburiy mehnatga jalb qilish „qasddan oʻtkazilgan davlat siyosati" ekanligini taʼkidlagani haqida xabar bergan.

Asda, Gap, Marks & Spencer va Tesco kabi bir qator gʻarb chakana savdo kompaniyalari davlatning bu harakatlarini boykot qildi. Rasmiy ravishda taqiqlangan boʻlsa-da, 2009-yilda, amaliyot hali ham davom etayotgani xabar qilingan.

Bu amaliyotlar jahon miqyosida keng yoritilganidan soʻng bu amaliyotga chek qoʻyish majburiyatini olgan holda, Oʻzbekiston Vazirlar Mahkamasi 18 yoshga toʻlmagan hech kimning paxta terimida qatnashmasligini taʼminlash niyatida ekanligini maʼlum qildi, bu haqda AQSh Departamenti hisobotida taʼkidlangan. Xuddi shu hisobotda, shuningdek, Oʻzbekiston hukumati 2014-yilning kuzgi paxta yetishtiriladigan hududlarida XMT metodologiyasidan foydalangan holda monitoring olib borgani, 41 nafar ishchi bola topilgani, 19 nafar maktab mutasaddilari va fermer xoʻjaliklari rahbarlariga tegishli jazo choralari koʻrilgani taʼkidlangan.

Baʼzi nodavlat tashkilotlar, xususan, Inson huquqlari boʻyicha Oʻzbekiston-Germaniya Forumi (UGF) ham butun dunyoda, ham Evropada bu axloqsiz amaliyotlar haqida ogohlikni oshirishga harakat qilgan. UGF nodavlat-notijorat tashkilot, Save the Children Central Asia tomonidan qoʻllab-quvvatlanadi.

Manbalar
--------

1. ↑  *Nick Mathiason.* „Uzbekistan forced to stop child labour".  The Guardian (24-may 2009-yil).
2. ↑  „Child labour and the High Street".  BBC (30-oktyabr 2007-yil).
3. ↑  *Gulnoza Saidazimova.* „Uzbekistan: Cotton industry targeted by child-labor activists".  Radio Free Europe (19-yanvar 2008-yil).
4. ↑  *Rustam Qobil.* „Uzbek cotton fields still using child labour".  BBC (11-noyabr 2009-yil).
5. ↑  „Findings on the Worst Forms of Child Labor - Uzbekistan". *www.dol.gov*. 17-mart 2016-yilda asl nusxadan arxivlandi. Qaraldi: 28-dekabr 2015-yil.

Yana qarang
-----------

* Oʻzbekistonda inson huquqlari
**Maxachqala** [1857-yilgacha Petrovsk, 1857—1922-yillarda Petrovsk—Port, 1857-yildan shahar] — Dogʻiston Respublikasi poytaxti (1923-yildan). Kaspiy dengizining gʻarbiy sohilidagi port. Temir yoʻl st-yasi. Katta Kavkazning etagida. Aholisi 337,2 ming kishi (1998). M. 1844-yilda Anji-Arka tepaligida pod-sho hukumati harbiy qismlarining Petrovsk tayanch istehkomi sifatida qurilgan. 1896-yilda Vladikavkaz, Rostov-Don va Boku shaharlari bilan temir yoʻl orqali birlashtirilgan. 19-asr oxiri — 20-asr boshlarida neftni qayta ishlash va bochkasozlik zavodlari, ipyigiruv va tamaki fabrikalari, temir yoʻl ustaxonalari vujudga keldi. M. Dogʻistonning sano-at markazi. Mashinasozlik va metallsozlik (elektr payvandlash uskunalari, oziq-ovqat va boshqa sanoat tarmoq,lari uchun uskunalar ishlab chiqarish, kimyo, toʻqimachilik, oziq-ovqat (baliq-konser-va, vinochilik) korxonalari bor. Qurilish materiallari ishlab chiqariladi. M. yonidan neft qazib olinadi. M. orqali Boku—RostovDon temir yoʻl liniyasi oʻtgan. Yirik binolari: "Dogʻiston" mehmonxonasi (1938), Hukumat uyi (1967), Drama teatri binosi va boshqa M.da Rossiya Fanlar akademiyasining Dogʻiston ilmiy markazi, universitet, politexnika, qishloq xoʻjaligi, tibbiyot va ped. institutlari, 5 teatr, Dogʻiston birlashgan muzeyi, Dogʻiston tasviriy sanʼat muzeylari bor.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
```
**Deyan Tyagu-Stankovich** (serbcha: Dejan Tiago-Stanković 2-noyabr 1965-yil, Belgrad – 21-dekabr 2022-yil Lissabon) – serb va portugal yozuvchisi va tarjimoni. „Eshtoril" (2015) romani uchun Serbiya Fanlar va sanʼat akademiyasining Branko Lopik nomidagi mukofoti va „Zamalek" romani uchun Yevropa Ittifoqining adabiyot boʻyicha mukofoti (2020) laureati.
```

### Tarjimai holi

Deyan Tyagu 1965-yil 2-noyabr Belgradda tavallud topgan.
1995-yil Londonda yashagan va u yerda Portugal ayoliga uylangan. Keyinchalik ayoli bilan Lissabonga koʻchib oʻtgan va Portugaliya fuqaroligini olgan. U portugal tilidan serb tiliga va serb tilidan portugal tiliga tarjimon sifatida faoliyat olib borgan – Saramag, Ivo Andrik va Dragoslav Mixaylovich asarlari bilan ishlagan.
U koʻplab Serbiya, Xorvatiya, Portugal, Britaniya va Braziliya nashrlari uchun hujjatli insholar yozgan. U Belgrad haftalik NIN (Nedeljne informativne novine) gazetasining sharhlovchisi boʻlgan. Xorvatlar, serblar, bosnyaklar va chernogoriyaliklarning umumiy tili toʻgʻrisidagi deklaratsiyani imzolagan (serbcha: Deklaracija o zajedničkom jeziku).
U 2022-yil 21-dekabrda Lissabondagi uyida toʻsatdan vafot etgan va Belgraddagi Yangi qabristonga dafn qilingan.

### Bibliografiya

Ingliz tilida
-------------

* „Estoril", urush haqidagi romani (London 2017)
* „Tales of Lisbon" nomli asarlari bor.

Portugal tilida
---------------

* „Estoril" urush haqidagi romani (Lissabon 2016)
* „Contos de Lisboa" (Estoril)
* „Lisboa ultrasecreta" (San-Paulu) nomli asarlari bor.

Serb tilida
-----------

* „Zamalek", taqdir haqidagi romani (Belgrad, 2020)
* „Estoril", urush haqidagi romani (Belgrad 2015).

Manbalar
--------

1. ↑  The European Union Prize for Literature
2. ↑  Kako portugalski mediji pišu o smrti Dejana Tiaga Stankovića
3. ↑  
Signatories of the Declaration on the Common Language, official website, retrieved on 2018-08-16
4. ↑  U Lisabonu iznenada preminuo pisac i prevodilac Dejan Tiago-Stanković
Tojikiston Respublikasi parlamenti ikki palatadan – Majlisi Milliy va Majlisi Namoyandagondan iborat bo‘lib, Konstitutsiya va tegishli konstitutsiyaviy qonunlarga ko‘ra, ularning har biri muayyan vazifa va vakolat doirasiga ega.

  

Majlisi OLiy

**Majlisi Oliy** ikki Majlisdan – Majlisi Milliy va Majlisi Namoyadagondan iborat. Milliy Majlis 33 nafar aʼzodan iborat boʻlib, uning 25 nafar aʼzosi bilvosita Badaxshon Togʻli Muxtor viloyati hamda respublikaga boʻysunuvchi shahar va tumanlar xalq vakillarining qoʻshma majlislarida (qoʻshma) yashirin ovoz berish yoʻli bilan saylanadi. Badaxshon tog‘li muxtor viloyati Milliy majlisida viloyatlar, Dushanbe shahri, respublikaga qarashli shaharlar va tumanlar teng vakillarga ega. Milliy Majlisning 8 nafar aʼzosi Tojikiston Respublikasi Prezidenti tomonidan tayinlanadi. Har bir sobiq Prezidenti Jumhurii Tojikiston umrbod aʼzosi Majlisi Milliy hisoblanadi, agar u foydalanishdan bu huquqdan bosh tortmasa. Vakillar palatasi 63 deputatdan iborat bo‘lib, ular umumiy, teng, to‘g‘ridan-to‘g‘ri va yashirin ovoz berish yo‘li bilan saylanadi. Majlisi Milliy va Majlisi Namoyandagon vakolat muddati Milliy Majlis va Majlisi Namoyandagon yangi chaqiriq faoliyati boshlangan kuni tugaydi. Favqulodda vaziyat va urush holati davrida Majlisi milliy va Majlisi namoyandagon tarqatilmaydi. Majlis Milliy va Majlisi Namoyandagon o‘z faoliyatini Milliy Majlis va Majlisi Namoyandagonning qo‘shma majlislari shaklida amalga oshiradi. Majlisi Milliy Kengashi va Majlisi Namoyandagon Kengashi, Milliy Majlis va Majlisi Namoyandagonning qo`mita va komissiyalari o`z faoliyatini majlis shaklida amalga oshiradilar. Majlisi Milliy deputati va Majlisi Namoyandagon vakilining huquqiy maqomi juda oxshash, chunki Majlisi Milliy deputati va Majlisi Namoyandagon vakili saylovchilarning farmoyishlariga bo’ysunmaydi, ular huquqqa egadirlar. o‘z fikrini erkin bildirish, o‘z fikriga ko‘ra ovoz berish, daxlsizlik huquqiga ega.Ularni hibsga olish, ushlab turish, majburlab olib kelish, tintuv o‘tkazish mumkin emas, jinoyat sodir etilgan joyda ushlangan hollar bundan mustasno.

Manbalar
--------



1. ↑  „Паёми Президенти Ҷумҳурии Тоҷикистон ба Маҷлиси Олии Ҷумҳурии Тоҷикистон" (Tojikcha). *Тоҷикобод*.  tojikobod press (26-dekabr 2018-yil). 26-iyul 2022-yilda asl nusxadan arxivlandi. Qaraldi: 26-iyul 2022-yil.
2. ↑  „Маҷлиси Олии Ҷумҳурии Тоҷикистон" (Tojikcha). *Komron.info* (27-dekabr 2018-yil). Qaraldi: 26-iyul 2022-yil.
3. ↑  „Маджлиси намояндагон Маджлиси Оли Республики Таджикистан" (Tojikcha). *vDushanbe.ru*. Qaraldi: 26-iyul 2022-yil.
Akagi togʻi, soʻngra Kiryu va Midori shaharlarining chekkasi
**Midori** (yaponcha: *みどり市* *Midori-shi*?) Yaponiyaning Gunma prefekturasida joylashgan shahardir.

Geografiyasi
------------

Midori shimoliy Kantō tekisligidagi Gunma prefekturasining sharqiy qismida joylashgan. Shahar teskari uchburchak shaklida boʻlib, shimolda Tochigi prefekturasi, sharq va gʻarbda Kiryu shahri bilan chegaradosh boʻlgan. Watarase daryosi Midori shahrining bir qismidan oʻtgan.

### Atrofdagi munitsipalitetlar

Gunma Prefekturasi

* Kiryu
* Isesaki
* Ota
* Numata

Tochigi prefekturasi

* Sano
* Kanuma
* Nikko

### Iqlimi

Midori nam kontinental iqlimga ega (Köppen *Cfa*), yozi issiq va qishi qattiq qor yogʻishi bilan ajralib turgan. Midorida oʻrtacha yillik harorat 14,0 °C. Yillik oʻrtacha yogʻin miqdori 1296 mm, sentyabr oyida esa eng nam oy hisoblanadi. Avgustda eng yuqori harorat 26,3 °C atrofida, eng pasti esa yanvarda, 2,7 °C atrofida.

Demografiyasi
-------------

Yaponiya aholini roʻyxatga olish maʼlumotlariga koʻra, Midori aholisi uzoq davom etgan oʻsishdan keyin yaqinda platoga tushib qolgan.

Aholining oʻsishi| Yil | Aholi | ±% |
| --- | --- | --- |
| 1960 | 33,442 | —     |
| 1970 | 34,969 | +4.6% |
| 1980 | 44,064 | +26.0% |
| 1990 | 49,502 | +12.3% |
| 2000 | 51,266 | +3.6% |
| 2010 | 51,9 | +1.2% |
| 2020 | 49,648 | −4.3% |

Tarix
-----

Midori shahri 2006-yil 27-martda Ōmama shahri (Yamada tumanidan), Kasakake shahri (Nitta tumanidan) va Azuma qishlogʻi (Seta tumanidan) qoʻshilishi natijasida tashkil etilgan. Ushbu birlashish natijasida uchta tuman ham tarqatib yuborildi.

Midori toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Midori Gunma prefekturasi assambleyasiga bitta nafar aʼzosini qoʻyadi. Milliy siyosat nuqtai nazaridan, shahar Yaponiya parlamenti quyi palatasining 1-okrugiga kirgan.

Iqtisodiyoti
------------

Midori pomidor va baqlajon ishlab chiqarishi bilan mashhur.

Taʼlimi
-------

Midorida shahar hukumati tomonidan boshqariladigan beshta davlat boshlangʻich maktabi va Gunma prefekturasi taʼlim kengashi tomonidan boshqariladigan bitta davlat oʻrta maktabi mavjud. Prefekturada nogironlar uchun bitta maxsus taʼlim maktabi ham bor. Kiryu universiteti va unga tegishli kichik kollej Midorida joylashgan.

Mahalliy diqqatga sazovor joylar
--------------------------------

. Iwajuku xarobalari
* Iwajuku, milliy tarixiy joy.
* Tomihiro sanʼat muzeyi

Manbalar
--------

1. ↑  „Midori City official statistics" (Japanese).
2. ↑  Midori climate data
3. ↑  Midori population statistics
4. ↑  „岩宿遺跡" (Japanese).  Agency for Cultural Affairs.
**Absalomov Gʻiyos** (1937-yil 12-mart, Samarqand viloyati, Oʻzbekiston SSR, SSSR) - mehnat faxriysi, „Mehnat Qizil Bayroq ordeni" va „Oktyabr inqilobi" mukofotlari sohibi.

Hayoti
------

Absalomov Gʻiyos 1937-yil 12-mart kuni Oʻzbekiston SSRga qarashli boʻlgan Samarqand viloyatida tugʻilgan. Otasi Gummar Vakkas kolxozda kombaynchi boʻlib ishlagan. U ikkinchi jahon urushida qatnashgan. Absalomov Gʻiyos Paxtakor tumanidagi oʻrta maktablarning birida 10-sinfgacha oʻqib, duradgorlik bilan shugʻullangan. Bundan keyin u Chimkent shahridagi mashinalar zavodida faoliyatini boshlaydi. U yerda bosh hisobchi lavozimida ishlagan. 1956-yil Chimkent davlat kon-metallurgiya texnikumiga oʻqishga qabul qilinadi. U yerni 1960-yil muvaffaqiyatli tamomlaydi. 1961-yil Tojikiston SSRdagi „Adrasman" uran qazib olish koniga ishga kiradi. Absalomov Gʻiyos 1963-yil ota-onasi yashagan Boshqirdistonga koʻchib oʻtadi. 1968-yilda Kamertau vertolyot zavodida mexanik sifatida faoliyatini damom ettirdi. Vertolyot zavodi oʻzining kichik zavodlarini ochishni boshlagan paytda, Absalomov Gʻiyos shu zavodlarning biriga rahbar etib tayinlanadi.

Mukofotlari
-----------

Absalomov Gʻiyos namunali xizmati va unga ishonib topshirilgan vazifalarni aʼlo darajada bajarganligi uchun SSSR Oliy Kengashi Sovetining 1974-yil 25-martdagi farmoniga asosan, „Mehnat Qizil Bayroq ordeni" bilan mukofotlangan. Ushbu mukofotni Sovet Ittifoqi Kommunistik partiyasining Boshqirdistondagi ijroiya qoʻmitasi kotibi Mixat Shakirov topshirgan. 1980-yil 15-iyuldagi SSSR aviatsiya sanoati vazirligining farmoniga asosan, Absalomov Gʻiyos „Mehnat sohasi fidoyisi" mukofoti bilan taqdirlangan. SSSR Oliy Kengashi Sovetining 1982-yil 13-avgust kunidagi farmoniga binoan, Absalomov Gʻiyos „Oktyabr inqilobi" ordeni bilan mukofotlangan.

Manbalar
--------

1. ↑  „Указ Президиума Верховного Совета СССР, 13 августа 1984 г. Об улучшении пенсионного обеспечения военнослужащих срочной службы и их семей". Qaraldi: 19-sentabr 2023-yil.
2. ↑  „Из Указа Президиума Верховного Совета СССР о награждении орденом Трудового Красного Знамени Кузнецкого ордена Ленина металлургического комбината.". Qaraldi: 19-sentabr 2023-yil.
**Integrallashgan tahrirlash muhiti(ITM)** bu dasturiy taʼminotni ishlab chiqishga keng qamrovli imkon beruvchi dasturiy taʼminot hisoblanadi. ITM odatda eng kam holda manbaa kodini tahrirlagich, avtomat ishga tushirish qurilmalari hamda xatolarni tahlil qilish moslamasidan tashkil topgan boʻladi. Baʼzi ITMlar xususan NetBeans va Eclipse kompilyatordan, interpretatordan yoki ikkalasidan ham; boshqalari masalan SharpDevelop va Lazarus bulardan tashkil topmagan.

Umumiy tushuncha
----------------

Vim linting orqali tashqi qurilma vositasini avtomatik toʻldirishga integrallash
Integrallashgan tahrirlash muhitlari dasturchiga yuqori samaradorlikka ega foydalanuvchi interfeysi yaratishiga xizmat qiladi. ITM dasturiy taʼminot yaratilishida ishtirok etadigan hamma jarayonni oʻz ichiga olgan bitta dastur. Bu dastur autentifikatsiya qilish, rivojlantisih, kompilyatsiya qilish, ommaga taqdim qilish va xatolarni tuzatish jarayonlarini oʻz ichiga oladi.
ITM ning bosh maqsadlaridan biri oʻrnatish vaqtini qisqartirish2, ishlab chiqaruvchilarning unumdorligini oshirishi mumkin. Dasturlashni oʻrganayotgan odam faqat ITM ni oʻrnatadi, kerakli narsalar u bilan qoʻshilib avtomatik ravishda oʻrnatiladi. Shuningdek, kodni yozayotgan vaqtda real vaqt rejimida tahrirlash imkonini beruvchi ITMlar bor, bunda agar dasturchi kod yozish jarayonida sintaksis xatolik qiladigan boʻlsa, ITM shu vaqtning oʻzida izoh beradi va toʻgʻirlab ketishni taklif qiladi.
Baʼzi ITMlar aynan qaysidir dasturlash tillari uchun moslashtirilgan boʻladi va uning xususiyatlari ham oʻsha tilning imkoniyatlarida kelib chiqib yaratiladi. Lekin koʻp tillik ITMlar ham mavjud.

Tarixi
------

ITMlarning kelib chiqish tarixi konsol va terminalda dasturlashga borib taqaladi. Eng boshida kompilyatorlarni tasdiqlashgacha boʻlgan davrda dasturlar qogʻoz va jadvallar koʻrinishida boʻlgan. Dartmouth BASIC ITM sifatida yaratilgan birinchi til hisoblanadi(shuningdek konsol va terminal qarshisida oʻtirib kod yozishga dizaynlashtirilgan birinchi til ham hisoblanadi).

Maestro I Softlab Munich kompaniyasi mahsuloti boʻlib, dunyoda eng birinchi integrallashgan tahrirlash muhiti hisoblanadi. Maestro I dunyo boʻyicha 22000 dasturchi tomonidan oʻrnatilgan.
2023-yilning avgust oyi google qidiruv natijalariga qaraganda quyidagi ITMlar eng koʻp qidiruvga berilgan :
Visual Studio,
Visual Studio Code va Eclipse.

1. ↑  „Interaktives Programmieren als Systems-Schlager" from *Computerwoche* (German)
2. ↑  „TOP IDE Top Integrated Development Environment index". *pypl.github.io*. Qaraldi: 8-avgust 2023-yil.
Damla Colbay (turkcha: Damla Colbay ; 1993-yil 14-yanvarda tugʻilgan, Izmir) – turk televideniyesi aktrisasi.

Tarjimai holi va faoliyati
--------------------------

Damla Colbay 1993-yil 14-yanvarda Izmirda (Turkiya) Erhan va Ayten Jolbay oilasida dunyoga kelgan. Bolalik yillari Qarsiyaqda oʻtgan. 2013-yilda Istanbulga koʻchib kelgan. Dokuz Eylul universitetida aktyorlik boʻyicha tahsil olgan.

Jolbay 2014-2015-yillar „Hom pul va sevgi" teleserialidagi Demet Demir rolidagi debyut roli sababli mashhurlikka erishgan. 2015-yildan 2016-yilgacha „Hayot moʻjizalarga toʻla" teleserialida Inji Temizyurek rolini ijro etgan. 2016-yildan 2017-yilgacha „Ichkarida" teleserialida Eylem rolini oʻynagan. 2019-yilda Joʻlbay „Boy va kambagʻal" teleserialida Aysel Tashtan rolini oʻynagan va shu yili 2021-yilgacha efirga uzatilgan „Hekimogʻlu" serialida Zeynep Jan rolini oʻynay boshlagan. Filmdagi roli uchun u Izmir xalqaro kinofestivalida „Eng yaxshi yordamchi ayol roli (televidenie seriali)" nominatsiyasida mukofotga nomzod boʻlgan.

Filmografiyasi
--------------

| TV series |
| --- |
| Yil | Nomi | Rol | Izohlar |
| 2014–2015 | *Kara Para Aşk* | Demet Demir | Qoʻshimcha rol |
| 2015–2016 | *Hayat Mucizelere Gebe* | İnci Temizyürek | Bosh qahramon |
| 2016–2017 | *İçerde* | Eylem Aydın | Bosh qahramon |
| 2019 | *Zengin ve Yoksul* | Aysel Taştan | Bosh qahramon |
| 2019–2021 | *Hekimoğlu* | Zeynep Can | Bosh qahramon |
| 2022 | *Yalnız Kurt* | Esra/Sare Türkmen | Bosh qahramon |
| 2022–2023 | *Sıfırıncı Gün* | Selin | Bosh qahramon |
|

1. ↑  İçerde dizisi Eylem (Damla Colbay) kimdir?
2. ↑  Damla Colbay: 'Başrol beni korkutmuyor'
3. ↑  Hayat Mucizelere Gebe dizisinde rol alan Damla Colbay: Bana kalsa doğurmazdım
4. ↑  Hekimoğlu – Damla Colbay
5. ↑  Damla Colbay – Awards – IMDb
**Heinrich Gottlob Bertsch** (1897-yil 11-yanvar, Rosenfeld – 1981-yil 19-mart, Beriln) nemis kimyogari. U dunyodagi birinchi yuvish vositasining ixtirochisi hisoblanadi.

Hayoti
------

Heinrich Bertsch maktab oʻqituvchisining oʻgʻli boʻlib, u Ludwigsburg Oberrealschule shaharchasida oʻqigan. 1916-yilda oʻrta maktabni tamomlagan. Birinchi jahon urushidagi harbiy xizmatdan soʻng 1919-yildan Shtutgart texnika universitetida kimyoviy texnologiya fakultetida tahsil olgan va shu yerda oʻqishni tugatgan. 1921-yilda magistrlik diplomi va 1922-yilda muhandislik fanlari doktori darajasini olgan. Shtutgart va Dresdendagi oʻqtuvchilik lavozimlardan soʻng 1924-yil 1-avgustda Böhme AG kompaniyasida kimyogar lavozimini egallagan. U yerda dastlab toʻqimachilik sohasida tadqiqot olib borgan.

1927- yilda bosh kimyogar etib tayinlangan.

1932-yilda Bertsch birinchi yuvish vositasi boʻlgan Fewani ixtiro qilgan. Fewaning muvafaqqiyati orqasidan Henkel Groupsning kompaniyasining 1935-yilda Böhmega qoʻshilishiga va 1941-yil oktyabr oyida Böhme-Fettchemie kompaniyasining asos solinishiga sabab boʻlgan. Bundan soʻng Bertschga Böhme-Fetchemie, Genthindagi Persil va Rodlebendagi nemis zavodlarini oʻz ichiga olgan Henkelning markaziy nemis zavodlari guruhini kimyogari boʻlib ishlagan.

U Böhme-Fettchemie kompaniyasini va 1946-yilda Saksoniyadagi referendumdan keyin milliylashtirilgan butun kimyo sanoatini boshqarishni oʻz qoʻliga olgan.

Shuningdek, 1950-yilda Bertsch Berlin Gumboldt universitetida kimyoviy texnologiya boʻyicha professor lavozimida ishlagan. 1953-yilda Germaniya Fanlar Akademiyasiga qabul qilindi va 1954-yildan 1963-yilgacha yaʼni nafaqaga chiqqunga qadar Akademiyaning Organik kimyo institutining direktori boʻlib ishlagan. 1958-yilda u yangi tashkil etilgan Institute of Fat Chemistry direktori etib tayinlangan, 1958-yildan 1969-yilgacha Chemisches Zentralblatt gazetasi muharriri va 1958-yildan 1961-yilgacha Institute of Documentation direktori boʻlgan. 1957-yildan 1963-yilgacha u Shtutgart universitetining kimyo, geologiya va biologiya fakultetlarining dekani boʻlib ham ishlagan.

Bertsh GeramniyaDemokratik Respublikasidagi xizmatlari uchun bir qancha mukofotlarga, jumladan Germaniya Demokratik Partiyasining Milliy mukofotiga sazovor boʻlgan. 1953- yilda esa Klasse mukofoti va 1959-yilda Vatanparvarlik xizmatlari uchun ordeni bilan taqdirlangan.

Manbalar
--------

1. 1 2 3  „"Bertsch, Heinrich | Bundesstiftung zur Aufarbeitung der SED-Diktatur". www.bundesstiftung-aufarbeitung.de.".
2. 1 2  „"Das Spülmittel für den Kriminaltechniker | Blick – Chemnitz".".
3. ↑  „Tenorth, Heinz-Elmar (2014-06-02). Geschichte der Universität Unter den Linden 1810-2010: Praxis ihrer Disziplinen. Band 6: Selbstbehauptung einer Vision (in German). Walter de Gruyter GmbH & Co KG.".
4. ↑  „Kowalczuk, Ilko-Sascha (2003). Geist im Dienste der Macht: Hochschulpolitik in der SBZ/DDR 1945 bis 1961 (in German). Ch. Links Verlag".
**Charles McKay Wall** (1880-yil 10-mart—1955-yil 18-aprel) amerikalik tadbirkor va siyosiy arbob boʻlib, taniqli mafiyachilar Santo Trafficante Sr. va Santo Trafficante Jr.ning raqibi hisoblanadi.
Wall bir nechta qimor oʻyinlari, fohishalik va noqonuniy ishlar bilan shugʻullanishdagi dastlabki harakatlaridan boshlab jinoyat olamida tezda maqomga ega boʻldi. U 1955-yil 18-aprelda oʻldirilgan boʻlib, Tampaning Oaklawn qabristoniga dafn etilgan.

Bolalik hayoti
--------------

Charles McKay Wall 1880-yil 10-martda Florida shtatining Tampa shahridagi mahalliy shifokor va shaharning sobiq mayori boʻlgan John Perry Wall oilasida tugʻilgan. Zoʻravonlik tufayli u oʻgay onasining qoʻlida azob chekdi, Walll ruhiy salomatlik bilan bogʻliq muammolarga duch kelib, oxir-oqibat oʻgay onasini otib oʻldirdi.

Ybor City jinoyat boshligʻi
---------------------------

Yosh Charlie oʻzining rivojlanish davrining koʻp qismini Tampadagi qimorxonalarda oʻtkazdi. Wall Tampani Ybor City mahallasidan turib boshqargan va oʻz tashkilotiga Italiyaliklar, Kubaliklar va Irlandlarni jalb qilgan. Bundan tashqari, Wall sudyalar, siyosatchilar va boshqa hukumat amaldorlarining uyushgan korrupsiyasi bilan shugʻullangan, qonun yoki boshqa jinoyatchilar tomonidan esa juda kam qarshiliklarga duch kelgan.

Turf urushlari va oʻlimi
------------------------

1920-yillarning oxirida Wall va Ignacio Antinori oʻrtasida truf urushi boshlandi. Ular Tampa hududidagi raqamli raketkalarni nazorat qilish uchun bir-birlari bilan jang qilishdi.

1930-yilga qadar, Ignacio Antinori va Charlie Wall oʻrtasida oʻn yil davomida qonli urush davom etdi va keyinchalik bu davr „Qon davri" deb nomlanadi. 1940-yil 23-oktyabr kuni ertalab Antinori mahalliy restoranda ertalabki qahvani hoʻplayotganda ikki qurolli shaxs tomonidan otib oʻldirilgan.

Wall 1955-yil 18-aprelda, katta ehtimol bilan *Trafficante*ning buyrugʻi bilan oʻldirilgan.

Manbalar
--------

1. ↑  „Charlie Wall listed a Find A Grave Memorial". *Find a Grave*. 9-noyabr 2012-yilda asl nusxadan arxivlandi. Qaraldi: 19-iyun 2011-yil.
2. 1 2 3 4 5 6 7  Deitche, Scott M.*. Cigar City mafia : a complete history of the Tampa underworld*, May 2005. ISBN 1-56980-287-4. OCLC 226152404.
Zentsuji shahar hokimiyati
 Panoramali koʻrinish shahar markazidagi Zentsuji va Zentsu-ji ibodatxonasi
 Markaziy Zentsujining aerofotosurati
**Zentsūji** (yaponcha: *善通寺市* *Zentsūji-shi*?) – Yaponiyaning Kagawa prefekturasida joylashgan shahar.

Geografiyasi
------------

Zentsūji Kagawa prefekturasining shimoli-gʻarbiy qismida joylashgan. Bu Kagawa prefekturasida dengizga teskari yagona shahar hisoblanadi.

### Qoʻshni munitsipalitetlar

Kagawa prefekturasi

* Marugame
* Mitoyo
* Kotohira
* Tadotsu
* Manno

Iqlimi
------

Zentsūji nam subtropik iqlimga ega (Köppen *Cfa*), yozi issiq va qishi salqin, qor koʻp yogʻishi bilan qolgan joylardan ajralib turadi. Zentsūjda oʻrtacha yillik harorat 15,1°Cni tashkil qiladi. Yillik oʻrtacha yogʻin miqdori 1439 mm, sentyabr esa eng nam oy hisoblanadi.

Demografiyasi
-------------

Zentsūji aholisi 1960-yillardan beri nisbatan barqaror hisoblanadi.

Aholining oʻsishi| Yil | Aholi | ±% |
| --- | --- | --- |
| 1960 | 36 311 | —     |
| 1970 | 35 254 | −2.9% |
| 1980 | 38 080 | +8.0% |
| 1990 | 38 423 | +0.9% |
| 2000 | 36 413 | −5.2% |
| 2010 | 33 826 | −7.1% |

Tarixi
------

Zentsūji hududi qadimgi Sanuki provinsiyasining bir qismi boʻlib, tarixiy manbalaga qaraganda oldingi davrlardan beri mavjud boʻlib hisoblangan. Kofun davriga oid bir qator mozorlar, jumladan, Arioka Kofun klasteri aniqlangan. Shahar buddist rohib Kukayning tugʻilgan joyi boʻlib, u Kobo Daishi nomi bilan ham tanilgan.

Tado tumani 1899-yilda Nakatado tumaniga aylandi. Zentsūji 1901-yil 3-noyabrda shahar maqomiga koʻtarilib, 4 ta qoʻshni qishloq bilan birlashgandan soʻng, 1954-yil 31-martda shahar maqomi olgan.

Hukumati
--------

Zentsūji toʻgʻridan-toʻgʻri saylanadigan mer va 16 aʼzodan iborat bir palatali mer-kengash shakliga ega. Zentsūji Kagawa prefekturasi assambleyasiga ikki aʼzoni ham qoʻshgan.

Iqtisodiyoti
------------

Zentsūji iqtisodiyoti birinchi navbatda oziq-ovqat bilan bogʻliq. Fermerlari Zentsūji mintaqa mevalarni shisha idishlarga oʻstirish va ularni tabiiy ravishda idish shaklini olishiga imkon berish orqali kubik tarvuz etishtirish usulini topgan. Kvadrat shaklli qovunlarni yigʻish va saqlashni osonlashtirish uchun moʻljallangan, ammo kvadrat tarvuzlar odatda odatdagidan ikki baravar koʻp joyni egallaydi. Piramida shaklidagi tarvuzlar ham yetishtirishgan.

Taʼlim tizimi
-------------

Zentsūjida 8 ta davlat boshlangʻich maktabi, shahar hukumati tomonidan boshqariladigan 2 ta davlat oʻrta maktabi va Kagawa prefekturasi taʼlim kengashi tomonidan boshqariladigan 1 ta davlat oʻrta maktabi mavjud.

* Shikoku Gakuin kichik kolleji

Manbalar
--------

1. ↑  „Zentsūji city official statistics" (ja).
2. ↑  Zentsūji climate data
3. ↑  Zentsūji population statistics
**Mixail Vladimirovich Abramenko** (1978-yil 31-avgust, Derbent, Dogʻiston Avtonom Sovet Sotsialistik Respublikasi, SSSR – 2022-yil 4-dekabr, Lugansk viloyati, Ukraina) – rus askari hamda Rossiyaning Ukrainaga qarshi urushi qatnashchisi. Rossiya Federatsiyasi Qahramoni (2023, vafotidan keyin).

Hayoti
------

1978-yil 31-avgustda SSSR Dogʻiston Avtonom Sovet Sotsialistik Respublikasining Derbent shahrida tugʻilgan. 2001-yilda Sizran oliy harbiy aviatsiya uchuvchilar maktabini tamomlagan, soʻngra Leningrad harbiy okrugida xizmat qilgan. Shimoliy Kavkazdagi aksilterror operatsiyasi, BMTning Chaddagi tinchlikparvar operatsiyasi, Suriyadagi harbiy operatsiya va Rossiyaning Ukrainaga qarshi urushi ishtirokchisi boʻlgan. Umrining soʻnggi yillarida Ka-52 vertolyotining qoʻmondoni boʻlgan va 600 dan ortiq harbiy topshiriqlarni bajargan. 2022-yil 4-dekabrda Lugansk viloyatida otib oʻldirilgan. 2023-yil 8-fevralda vidolashuv boʻlib oʻtdi.

Oilasi
------

Uning bevasi Marina va ikki qizi Sankt-Peterburgda yashaydi.

Manbalar
--------

1. ↑  „Вдове совершившего более 600 боевых вылетов в ходе СВО летчика вручили звезду Героя России". *tass.ru* (9-mart 2023-yil). 24-mart 2023-yilda asl nusxadan arxivlandi. Qaraldi: 24-mart 2023-yil.
2. 1 2 3 4  „На аэродроме Веретье прошла прощальная церемония с героями-авиаторами". *ostrov-city.com* (9-fevral 2023-yil). 23-mart 2023-yilda asl nusxadan arxivlandi. Qaraldi: 24-mart 2023-yil.
3. ↑  „На аэродроме Веретье прошла прощальная церемония с героями-авиаторами". *ostrov-city.com* (9-fevral 2023-yil). 23-mart 2023-yilda asl nusxadan arxivlandi. Qaraldi: 24-mart 2023-yil.
**JSHSHIR** – bu jismoniy shaxsning shaxsiy identifikatsiya raqamidir. U 14 ta raqamdan iborat va oʻzgartirilishi mumkin emas (lekin yuridik shaxsning JShShIRiga oʻzgartirishlar kiritilishi mumkin).

JSHSHIR olish qoʻlanmasi
Bu raqam pasportda koʻrsatilgan va jins indeksini, tugʻilgan sanani, shahar kodini, fuqaroning seriya raqamini koʻrsatadi, shuningdek, nazorat raqamini oʻz ichiga oladi. 2021-yili '''STIR''' olish amaliyoti bekor qilindi va uning oʻrniga fuqaro shaxsini tasdiqlovchi jismoniy shaxsning identifikatsiya raqamidan foydalanish kengroq talqin qilina boshlandi.
JSHSHIR davlat, bank, soliq, ijtimoiy va boshqa turdagi xizmatlarni koʻrsatishda fuqaroning shaxsini tasdiqlovchi yagona identifikator hisoblanadi. Undan Yagona portal xizmatlaridan foydalanishda, oliygohga hujjat topshirishda, va elektron raqamli imzo olishda foydalanish mumkin. Chet el fuqarolari va fuqaroligi boʻlmaganlar esa Davlat xizmatlari markazlariga JSHSHIR olish uchun ariza berishi mumkin.

Manbalar
--------

1. ↑  „Yagona interaktiv davlat xizmatlari portali". *my.gov.uz*.  YAGONA INTERAKTIV DAVLAT XIZMATLARI PORTALI. Qaraldi: 29-sentabr 2023-yil.
2. ↑  „JShShIR - nima u va nima uchun kerak?". *Tovarlarni raqamli markalash milliy tizimi*.  Asil Belgisi. Qaraldi: 29-sentabr 2023-yil.
3. ↑  „JSHSHIRni qanday aniqlash mumkin. Qo‘llanma". *Spot*.  "Afisha Media" MChJ. Qaraldi: 29-sentabr 2023-yil.
4. ↑  „Davlat xizmatlarida STIR/INN va JSHSHIR/PINFL raqamlari". *YouTube*. Qaraldi: 29-sentabr 2023-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |